**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

**a közterületek filmforgatási célú használatáról szóló önkormányzati rendelet megalkotására**

Martfű Város Önkormányzata Képviselő-testületének

2018. november 29-i ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

**Általános és részletes indokolás:**

**Martfű Város Önkormányzata Képviselő-testületének**

**a közterületek filmforgatási célú használatáról szóló**

**.../2018.(…….) önkormányzati rendelet-tervezetéhez**

Martfű Város Önkormányzatának Képviselő-testülete az 1/2014.(I.15.) önkormányzati rendeletében szabályozta a közterületek filmforgatási célú használatát, amelyet a jogalkotási szabályok maradéktalan betartása miatt szükséges külön rendeletben szabályozni.

**1. §-hoz**:

A rendelet megalkotásának célját, hatályát tartalmazzák.

**2. §-hoz:**

Meghatározzák a filmforgatási célú közterület használattal kapcsolatos részletszabályokat.

**3. §-hoz:**

A rendelet hatályba lépését és korábbi rendelet hatályon kívül helyezésének időpontját határozza meg.

**Előzetes hatásvizsgálat**

**Martfű Város Önkormányzata Képviselő-testületének**

**a közterületek rendeltetéstől eltérő használatáról szóló**

**.../2018.(…….) önkormányzati rendelet-tervezetéhez**

**1.) Társadalmi-gazdasági hatása:**

A helyi rendelet megalkotásával a város közterületeinek filmforgatási célú használatának a hatályos jogszabályi környezethez igazodó újraszabályozásával biztosítottá válik a jogalkotási szabályok maradéktalan betartása.

**2.) Költségvetési hatása:**

Az Önkormányzat számára bevételi forrást jelent a rendelet alapján megállapítandó közterület-használati díjak befizetése.

**3.) Környezeti, egészségi következményei:**

A rendeletalkotás eredményeként városképi, környezeti, illetőleg egészségügyi szempontból negatív következmény nem várható.

**4.) Adminisztratív terheket befolyásoló hatása:**

Nem jelent többlet adminisztrációs terhet.

**7.) A rendelet alkalmazásához szükséges feltételek:**

A szükséges személyi, tárgyi és pénzügyi feltételek rendelkezésre állnak.

Martfű, 2018. november 15.

 Dr. Papp Antal

 polgármester

Látta: Szász Éva

 jegyző

**Martfű Város Önkormányzata**

**Képviselő-testületének**

**…/2018. (……..)**

**önkormányzati rendelete**

**a közterületek filmforgatási célú használatáról**

Martfű Város Önkormányzatának Képviselő-testülete az Alaptörvény 32 cikk (2) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a mozgóképről szóló 2004. évi II. törvény 34. § (5), 37. § (4) bekezdésében kapott felhatalmazás alapján a következőket rendeli el:

**1. §**

(1) A rendelet céljaa mozgóképről szóló 2004. évi II. törvény szerinti filmalkotás forgatása céljából történő közterület-használat (a továbbiakban: filmforgatási célú közterület-használat) városképi, turisztikai szempontok figyelembevételével történő szabályozása.

(2) A rendelet hatálya kiterjed:

1. Martfű város közigazgatási területén az ingatlan-nyilvántartásban közterületként nyilvántartott belterületi földrészletek filmforgatási célú közterület-használatára,
2. Martfű Város Önkormányzatának (a továbbiakban: Önkormányzat) tulajdonában lévő közlekedési, közpark rendeltetésű vagy ilyen célra használt területek filmforgatási célú közterület-használatára,
3. az Önkormányzat tulajdonában álló, az a) pontban foglaltakon kívüli egyéb földrészlet, vagy építmény közhasználatra átadott része filmforgatási célú közterület-használatára.

**2. §**

(1) A filmforgatási célú közterület-használat esetében a közterület használati díj megállapítása során a mozgóképekről szóló 2004. évi II. törvény 3. mellékletében meghatározott díjtételeket és a törvény 34. § (3) bekezdésében meghatározott szabályokat kell alkalmazni.

(2) A kérelmezőnek fel nem róható filmforgatást akadályozó, valamint rendkívüli természeti esemény bekövetkezése esetén az Önkormányzat a közterület használatát 30 napon belül újra biztosítja.

(3) A közterület-használati díjat vissza kell fizetni, ha a közterület használatára vonatkozó szerződés megkötésre került, de az igénybevevő a közterületet önhibáján kívül a (2) bekezdésben meghatározott időtartamon belül sem tudta igénybe venni.

(4) Mentes a közterület-használati díj megfizetése alól:

1. közterületen az 1 óra időtartamot meg nem haladó filmforgatás,
2. a 100 m2 nagyságot meg nem haladó közterületen történő filmforgatás,
3. közterületen készülő közérdekű célokat szolgáló, oktatási, tudományos, vagy ismeretterjesztő témájú, vagy filmművészeti állami felsőoktatási képzés keretében készülő filmalkotások forgatása.

 (5) A közterület filmforgatási célú közterület-használatához kapcsolódó, turisztikailag kiemelt, központi területek:

1. Szent István tér,
2. közparkok területe,
3. Gesztenye sor, Strand út, Ifjúság út, Szolnoki út és Mártírok út 1. által körülhatárolt terület.

**Záró rendelkezések**

**3. §**

1. A rendelet 2019. január 1. napján lép hatályba.

 Dr..Papp Antal Szász Éva

 polgármester jegyző